
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 594 

14 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εκχώρηση αρμοδιοτήτων διαχείρισης για πράξεις 
κρατικών ενισχύσεων του Επιχειρησιακού Προ¬ 
γράμματος «Περιβάλλον και Αειφόρος Ανάπτυ¬ 
ξη» στην Γενική Διεύθυνση Ιδιωτικών Επενδύσεων 


του Υπουργείου Ανάπτυξης, Ανταγωνιστικότητας, 

Υποδομών, Μεταφορών και Δικτύων. 1 

Καθορισμός αρμοδιοτήτων της Διεύθυνσης Αναπηρί¬ 
ας και Ιατρικής της Εργασίας του ΙΚΑ - ΕΤΑΜ... 2 
Καθιέρωση υπερωριακής εργασίας υπαλλήλων Δή¬ 
μου Μεγαλόπολης. 3 


ΑΠΟΦΑΣΕΙ Σ 

Αριθμ. οικ. 102290 (1) 


Εκχώρηση αρμοδιοτήτων διαχείρισης για πράξεις κρα¬ 
τικών ενισχύσεων του Επιχειρησιακού Προγράμμα¬ 
τος «Περιβάλλον και Αειφόρος Ανάπτυξη» στην Γ ενι¬ 
κή Διεύθυνση Ιδιωτικών Επενδύσεων του Υπουργείου 
Ανάπτυξης, Ανταγωνιστικότητας, Υποδομών, Μετα¬ 
φορών και Δικτύων. 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ - ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις: 

ί. του άρθρου 90 του “Κώδικα Νομοθεσίας για την 
Κυβέρνηση και τα Κυβερνητικά Όργανα” που κυρώθη¬ 
κε με το άρθρο πρώτο του Π.Δ. 63/2005 (ΦΕΚ 98/Α/ 
22-04-2005). 

ϋ. του Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» και ειδικότερα το άρθρο 4 όπως 
έχει τροποποιηθεί από το Ν. 3840/2010. 

ίϋ. του Π.Δ. 189/2009 (ΦΕΚ 221/τ.Α'/5.11.2009) περί Κα¬ 
θορισμού και ανακατανομής αρμοδιοτήτων των Υπουρ¬ 
γείων, όπως ισχύει. 

ίν. του Π.Δ. 85/2012 (ΦΕΚ 141/τ.Α721.6.2012) «Ιδρυση και 
μετονομασία Υπουργείων, μεταφορά και κατάργηση 
υπηρεσιών». 

ν. της υπ’ αριθμ. 2876/7.10.09 (ΦΕΚ 2234/Β707.10.09) 
απόφασης του Πρωθυπουργού περί αλλαγής τίτλου 


Υπουργείων, που μετονομάζει το Υ.ΠΕ.ΧΩ.Δ.Ε. σε Υπουρ¬ 
γείο Περιβάλλοντος Ενέργειας και Κλιματικής Αλλαγής. 

νί. του Π.Δ. 86/2012 (ΦΕΚ 141/τ.Α721.6.2012) «Διορισμός 
Υπουργών, Αναπληρωτών Υπουργών και Υφυπουργών». 

νϋ. της υπ’ αριθμ. 14053/ΕΥΣ1749/27-03-2008 (540/τ. 
Β727.03.2008) απόφαση του Υπουργού Οικονομίας και 
Οικονομικών «Υπουργική απόφαση Συστήματος Διαχεί¬ 
ρισης», όπως έχει τροποποιηθεί και ισχύει. 

νίϋ. της υπ’ αριθμ. 121308/18.7.2008 (ΦΕΚ 1499/τ.Β7 
30.7.2008) κοινής απόφασης των Υπουργών Εσωτε¬ 
ρικών, Οικονομίας και Οικονομικών, Περιβάλλοντος, 
Χωροταξίας και ΔημοσίωνΈργων, περί Τροποποίησης 
της υπ’ αριθμ. 34576/11/5.1.2001 (ΦΕΚ 35/τ,Β72001) κοινής 
υπουργικής απόφασης Σύστασης Ειδικής Υπηρεσίας, 
στο Υπουργείο Περιβάλλοντος Χωροταξίας και Δημο¬ 
σίων Έργων, με τίτλο «Υπηρεσία Διαχείρισης Επιχει¬ 
ρησιακού Προγράμματος ΠΕΡΙΒΑΛΛΟΝ» με σκοπό την 
αναδιάρθρωσή της σύμφωνα με τα άρθρα 3 και 5 του 
Ν. 3614/2007, όπως έχει τροποποιηθεί και ισχύει. 

ίχ. της υπ’ αριθμ. Υ 46/2012 (ΦΕΚ 2101/τ.Β709.07.2012) 
απόφασης του Πρωθυπουργού περί Καθορισμού αρμο¬ 
διοτήτων του Αναπληρωτή Υπουργού Περιβάλλοντος, 
Ενέργειας και Κλιματικής Αλλαγής Σταύρου Καλαφάτη, 
όπως έχει τροποποιηθεί και ισχύει. 

2. Την με α.π. Ε(2007) 5442/5-11-2007 απόφαση έγκρι¬ 
σης του Επιχειρησιακού Προγράμματος «Περιβάλλον 
και Αειφόρος Ανάπτυξη», όπως ισχύει. 

3. Την με αρ. πρωτ. οικ. 118948/03.05.2012 «Εκχώρηση 
αρμοδιοτήτων διαχείρισης για πράξεις κρατικών ενισχύ¬ 
σεων του Επιχειρησιακού Προγράμματος «Περιβάλλον 
και Αειφόρος Ανάπτυξη» στην Γ ενική Διεύθυνση Ιδιωτι¬ 
κών Επενδύσεων του Υπ.Α.Α.Ν.», (ΦΕΚ 1472/τ.Β703.05.2012). 

4. Το με αρ. πρωτ οικ. 126149/17.12.2012 έγγραφο της 
Ειδικής Υπηρεσίας Διαχείρισης του Επιχειρησιακού 
Προγράμματος «Περιβάλλον και Αειφόρος Ανάπτυξη». 

5. Το με αρ. πρωτ 57110/ΕΥΣ6330/27.12.2012 έγγραφο 
της Ειδικής Υπηρεσίας Συντονισμού της Εφαρμογής 
των Επιχειρησιακών Προγραμμάτων. 

6. Την με αρ. πρωτ οικ. 100374/16.01.2013 εισήγηση 
της Ειδικής Υπηρεσίας Διαχείρισης του Επιχειρησιακού 
Προγράμματος «Περιβάλλον και Αειφόρος Ανάπτυξη». 

7. Το γεγονός ότι από την παρούσα δεν προκαλείται 
επιπλέον δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Φορέας στον οποίο εκχωρούνται 
αρμοδιότητες διαχείρισης 

Η Γενική Διεύθυνση Ιδιωτικών Επενδύσεων του 
Υπουργείου Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων (ΥπΑΑΜΥΔ), ορίζεται ως 
Ενδιάμεσος Φορέας Διαχείρισης του Επιχειρησιακού 
Προγράμματος «Περιβάλλον και Αειφόρος Ανάπτυξη» 
για πράξεις κρατικών ενισχύσεων. 

Αρθρο 2 

Αντικείμενο της εκχώρησης 

1. Η Γενική Διεύθυνση Ιδιωτικών Επενδύσεων του ΥπΑ¬ 
ΑΜΥΔ, αναλαμβάνει αρμοδιότητες διαχείρισης πράξεων 
κρατικών ενισχύσεων για το Επιχειρησιακό Πρόγραμ¬ 
μα «Περιβάλλον και Αειφόρος Ανάπτυξη», όπως αυτές 
προσδιορίζονται στο άρθρο 3. 

2. Η εκχωρούμενη προς διαχείριση συγχρηματοδοτού- 
μενη δημόσια δαπάνη και η κατανομή της ανά άξονα 
προτεραιότητας αποτυπώνεται στο Παράρτημα I. 

Αρθρο 3 

Αρμοδιότητες διαχείρισης που εκχωρούνται 
Η Γενική Διεύθυνση Ιδιωτικών Επενδύσεων του 
ΥπΑΑΜΥΔ, αναλαμβάνει στο πλαίσιο του Επιχειρησιακού 
Προγράμματος «Περιβάλλον και Αειφόρος Ανάπτυξη» 
τις ακόλουθες αρμοδιότητες: 

(ί) Προβαίνει, όπου απαιτείται, στην αναγκαία εξει- 
δίκευση των κατηγοριών πράξεων που διαχειρίζεται 
σύμφωνα με τις κατευθύνσεις της Διαχειριστικής Αρχής 
του Επιχειρησιακού Προγράμματος. 

(ϋ) Λαμβάνει τα κατάλληλα μέτρα για την αξιοποίηση των 
συμπερασμάτων των αξιολογήσεων του Προγράμματος. 

(μι) Παρακολουθεί την πορεία εφαρμογής των κατηγο¬ 
ριών πράξεων που διαχειρίζεται και ειδικότερα τη χρη¬ 
ματοοικονομική πρόοδό τους, τους ποσοτικοποιημένους 
δείκτες και τις προοπτικές εξέλιξής τους και εισηγείται 
στη Διαχειριστική Αρχή προτάσεις αναθεώρησής τους. 

(ίν) Συντάσσει τις αναγκαίες αναφορές που ζητούνται 
από τη Διαχειριστική Αρχή για την υποβολή των ετήσιων 
και τελικών εκθέσεων εκτέλεσης, την προετοιμασία της 
ετήσιας εξέτασης του Επιχειρησιακού Προγράμματος, 
την προετοιμασία της Επιτροπής Παρακολούθησης του 
Προγράμματος κ.λπ. 

(ν) Συνεργάζεται με την Εθνική Αρχή Συντονισμού, την 
καθ’ ύλην αρμόδια υπηρεσία συντονισμού και την Επιτρο¬ 
πή και παρέχει σε αυτές κάθε πληροφορία που ζητείται. 

(νί) Μεριμνά για εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για τη 
σωστή άσκηση των αρμοδιοτήτων διαχείρισης που του 
έχουν εκχωρηθεί σε συμφωνία με τη Διαχειριστική Αρχή 
του Προγράμματος και την Εθνική Αρχή Συντονισμού. 

(νϋ) Επεξεργάζεται και εισηγείται στη Διαχειριστική 
Αρχή αναλυτικά κριτήρια επιλογής και ένταξης των 
επενδυτικών σχεδίων / επιχορηγήσεων (πράξεων) στο 
Επιχειρησιακό Πρόγραμμα για τις κατηγορίες πράξεων 
που διαχειρίζεται, σύμφωνα με τα προβλεπόμενα στο 
Σύστημα Διαχείρισης και Ελέγχου. 

(νίϋ) Μεριμνά ώστε να διαδίδονται όσο το δυνατό ευρύ¬ 
τερα οι πληροφορίες σχετικά με τις ευκαιρίες χρηματο¬ 
δότησης για τις κατηγορίες πράξεων που διαχειρίζεται. 
Στο πλαίσιο αυτό εκδίδει τις προκηρύξεις των πράξεων 
που διαχειρίζεται για την υποβολή προτάσεων από τις 
ιδιωτικές ή δημόσιες επιχειρήσεις που αιτούνται τη λήψη 


δημόσιας ενίσχυσης (δυνητικούς δικαιούχους) και παρέ¬ 
χει προς αυτές, σαφείς και λεπτομερείς πληροφορίες 
τουλάχιστον σχετικά με: 

α. τους όρους επιλεξιμότητας τους οποίους πρέπει να 
πληρούν τα προτεινόμενα επενδυτικά σχέδια / αιτήσεις 
επιχορήγησης (πράξεις) προκειμένου να ενταχθούν για 
χρηματοδότηση στο πλαίσιο του ΕΠ, 
β. τις διαδικασίες για την εξέταση των αιτήσεων υπαγω¬ 
γής / επιχορήγησης και τις σχετικές χρονικές περιόδους, 
γ. τα κριτήρια για την επιλογή των προτεινόμενων 
αιτήσεων υπαγωγής / επιχορήγησης επενδυτικών σχε¬ 
δίων και ένταξής τους στο Επιχειρησιακό Πρόγραμμα, 
δ. τα αρμόδια στελέχη του, τα οποία μπορούν να 
παρέχουν πληροφορίες, 

ε. την υποχρέωση δημοσιοποίησης εφόσον η αίτηση 
επιλεγεί, του τίτλου του επενδυτικού σχεδίου/ της επι¬ 
χορήγησης, του δικαιούχου και του ποσού της δημόσιας 
χρηματοδότησης που χορηγείται. 

Στις περιπτώσεις αιτήσεων για επιχορήγηση επενδυτι¬ 
κών σχεδίων που υποβάλλονται στο πλαίσιο του εκάστο- 
τε ισχύοντος επενδυτικού νόμου, τα ανωτέρω στοιχεία 
δημοσιεύονται στον επενδυτικό νόμο και στις εφαρμοστι- 
κές αποφάσεις και δεν εκδίδεται πρόσθετη προκήρυξη. 

(ίχ) Συγκεντρώνει, αρχειοθετεί όλες τις αιτήσεις υπα¬ 
γωγής / επιχορήγησης που υποβάλλονται και ελέγχει 
την πληρότητα των στοιχείων τους. 

(χ) Αξιολογεί τις αιτήσεις υπαγωγής / επιχορήγησης που 
υποβάλλονται, εφαρμόζοντας τα εγκεκριμένα από την 
Επιτροπή Παρακολούθησης κριτήρια επιλογής και ένταξης. 

(χί) Μεριμνά για την έκδοση της απόφασης υπαγωγής/ 
επιχορήγησης και της απόφασης χρηματοδότησής τους 
από τους άξονες προτεραιότητας του Επιχειρησιακού 
Προγράμματος (απόφαση ένταξης πράξης στο Επιχει¬ 
ρησιακό Πρόγραμμα). Η απόφασης υπαγωγής / επιχο¬ 
ρήγησης εκδίδεται από τον Υπουργό Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων. 

(χϋ) Μεριμνά για την έκδοση τροποποιήσεων της από¬ 
φασης υπαγωγής / επιχορήγησης και χρηματοδότησης 
των επενδυτικών προτάσεων ή ανάκλησης αυτής και τη 
δημοσιοποίησης στοιχείων των σχετικών αποφάσεων 
στην οικεία ιστοσελίδα του Ενδιάμεσου Φορέα Διαχεί¬ 
ρισης ή / και στην ιστοσελίδα του ΕΣΠΑ. 

(χϋί) Υποβάλλει στην Επιτροπή τις απαιτούμενες για 
τα μεγάλα έργα πληροφορίες με βάση το άρθρο 40 του 
Κανονισμού 1083/2006. 

(χίν) Μεριμνά για τη συμμόρφωση των συγχρηματο- 
δοτούμενων επενδυτικών σχεδίων / επιχορηγήσεων 
(πράξεων) με τους ισχύοντες κοινοτικούς και εθνικούς 
κανόνες καθ’ όλη την περίοδο της υλοποίησής τους. 

(χν) Διενεργεί επαληθεύσεις κατά τα προβλεπόμενα 
στο άρθρο 8 του Ν. 3614/2007 προκειμένου να επιβεβαιω¬ 
θεί η παράδοση των συγχρηματοδοτούμενων προϊόντων 
και υπηρεσιών και η πραγματική πραγματοποίηση των 
δαπανών που δηλώνουν οι δικαιούχοι καθώς και η συμ¬ 
μόρφωση των επενδυτικών σχεδίων / επιχορηγήσεων 
(πράξεων) προς τους εθνικούς και κοινοτικούς κανόνες. 
Στο πλαίσιο αυτό: 

Συλλέγει τις αιτήσεις χορήγησης της επιχορήγησης 
που υποβάλλονται από τους δικαιούχους (επενδυτές) 
και τις καταχωρεί στο ΟΠΣ ή στο πληροφοριακό σύστη¬ 
μά του, μετά από πιστοποίηση του φυσικού αντικειμένου 
για κάθε αίτηση χορήγησης της επιχορήγησης, κατά 
την οποία επιβεβαιώνεται ότι: 

(α) ο δικαιούχος έχει πράγματι καταβάλλει τις δαπά¬ 
νες οι οποίες συμπεριλαμβάνονται στην αίτηση χορή¬ 
γησης της επιχορήγησης, σύμφωνα με τους κανόνες 
του εφαρμοζόμενου καθεστώτος ενίσχυσης, 

(β) το αντίστοιχο τμήμα του έργου έχει υλοποιηθεί 
σύμφωνα με τους όρους και τις προϋποθέσεις της από¬ 
φασης υπαγωγής / έγκρισης και τα προϊόντα ή οι υπη¬ 
ρεσίες έχουν παραδοθεί, 

(γ) οι αιτήσεις των δικαιούχων είναι ακριβείς, 

(δ) η ενίσχυση και η δαπάνη είναι σύμφωνες με το 
εθνικό και κοινοτικό δίκαιο, 

(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

Στην περίπτωση που σύμφωνα με τους κανόνες του 
εφαρμοζόμενου καθεστώτος ενίσχυσης παρέχεται η 
δυνατότητα προκαταβολής, ο Ενδιάμεσος Φορέας Δια¬ 
χείρισης διενεργεί διοικητική επαλήθευση στην αίτηση 
του δικαιούχου (επενδυτή), με την οποία επιβεβαιώνο¬ 
νται σωρευτικά ότι: 

(α) προσκομίζεται τουλάχιστον ισόποση εγγυητική επιστο¬ 
λή από χρηματοπιστωτικό ίδρυμα που λειτουργεί νόμιμα, 
(β) καλύπτονται από τις δαπάνες που καταβάλλονται 
από τους δικαιούχους στο πλαίσιο της εφαρμογής του 
επενδυτικού σχεδίου / της επιχορήγησης και δικαιολο¬ 
γούνται με εξοφλημένα τιμολόγια ή λογιστικά έγγραφα 
ισοδύναμης αποδεικτικής αξίας το αργότερο τρία έτη 
μετά το έτος καταβολής της προκαταβολής, 

(γ) τηρούνται τυχόν πρόσθετες προϋποθέσεις που 
προβλέπονται στο πλαίσιο του εφαρμοζόμενου καθε¬ 
στώτος ενίσχυσης. 

(χνί) Διασφαλίζει ότι οι δικαιούχοι εισπράττουν το συ¬ 
ντομότερο δυνατόν και πλήρως το συνολικό ποσό της 
δημόσιας συνεισφοράς. Κανένα ποσό δεν αφαιρείται 
ούτε παρακρατείται, ούτε εισπράττεται οποιαδήποτε 
ειδική επιβάρυνση ή άλλο τέλος ισοδύναμου αποτελέ¬ 
σματος, το οποίο θα είχε ως αποτέλεσμα τη μείωση 
των ποσών αυτών για τους δικαιούχους. 

(χνϋ) Τηρεί αρχεία στο ΟΠΣ ή στο πληροφοριακό σύστημά 
του για τις διοικητικές επαληθεύσεις και τις πιστοποιήσεις 
που πραγματοποιούνται σύμφωνα με τους ειδικότερους 
κανόνες του εφαρμοζόμενου καθεστώτος ενίσχυσης. 

(χνίϋ) Προβαίνει στην ακύρωση μέρους ή του συνό¬ 
λου της δημόσιας συνεισφοράς από το Επιχειρησιακό 
Πρόγραμμα, η οποία επιβάλλεται βάσει πορίσματος πι¬ 
στοποίησης καταχωρώντας τις αντίστοιχες λογιστικές 
εγγραφές στο ΟΠΣ ή στο πληροφοριακό σύστημα του 
Ενδιάμεσου Φορέα Διαχείρισης. 

(χίχ) Σε περιπτώσεις που διαπιστωθεί βάσει των επι¬ 
θεωρήσεων ή ελέγχων που διενεργούνται αχρεωστήτως 
καταβληθείσα δαπάνη, εφαρμόζει τις διαδικασίες για 
την ανάκτησή της σύμφωνα με τα προβλεπόμενα στο 
Κεφάλαιο Δ' της Υπουργικής Απόφασης του Συστήμα¬ 
τος Διαχείρισης και Ελέγχου (ΦΕΚ 540/Β727-3-2008) 
όπως τροποποιήθηκε και ισχύει. 

(χχ) Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή στη 
Διαχειριστική Αρχή των απαντήσεών του στα σχετικά 
πορίσματα ελέγχου στη Διαχειριστική Αρχή. 

(χχί) Συλλέγει και καταχωρεί στο ΟΠΣ ή στο πληρο¬ 
φοριακό σύστημα του τα στοιχεία παρακολούθησης 
εκτέλεσης των επενδυτικών σχεδίων / επιχορηγήσεων. 


Οι αποφάσεις υπαγωγής / επιχορήγησης που ανακαλού¬ 
νται δημοσιεύονται στην κεντρική ιστοσελίδα του ΕΣΠΑ. 

(χχϋ) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των επενδυτικών σχεδίων / επιχορηγήσεων που 
εκτελούν, τις υποχρεώσεις για τη δημοσιότητα σύμφωνα 
με τις απαιτήσεις των άρθρων 8 και 9 του Καν.1828/06, 
τη τήρηση χωριστής λογιστικής μερίδας ή επαρκούς 
λογιστικής κωδικοποίησης και τη τήρηση των πολιτικών 
σύμφωνα με τις ισχύουσες διατάξεις και τις οδηγίες και 
κατευθύνσεις της Εθνικής Αρχής Συντονισμού. Προτεί¬ 
νει μέτρα υποστήριξης των δικαιούχων προκειμένου να 
ανταποκριθούν στις υποχρεώσεις τους. 

(χχίίί) Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά με 
τις δαπάνες και τους ελέγχους κατά τα οριζόμενα στο 
άρθρο 90 του Κανονισμού (ΕΚ)1083/2006 σύμφωνα με 
τους κανόνες του Συστήματος Διαχείρισης και Ελέγχου. 

(χχίν) Παρέχει στη Διαχειριστική Αρχή όλες τις ανα¬ 
γκαίες πληροφορίες σχετικά με τις διαδικασίες και τις 
πιστοποιήσεις / επαληθεύσεις που πραγματοποιεί για 
κάθε αίτηση χορήγησης επιχορήγησης των επενδυτικών 
σχεδίων/ επιχορηγήσεων (πράξεων) που διαχειρίζεται, 
για σκοπούς πιστοποίησης. 

(χχν) Μεριμνά για την παροχή στοιχείων προόδου εκτέλε¬ 
σης των επενδυτικών σχεδίων / επιχορηγήσεων (πράξεων) 
στις αρμόδιες για τη χρηματοδότηση δημόσιες υπηρεσίες 
και τη διάθεση των απαιτούμενων πιστώσεων στους δικαι¬ 
ούχους για την υλοποίηση των επενδυτικών σχεδίων τους. 

(χχνί)Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
ή στο πληροφοριακό σύστημά του, σύμφωνα με τους 
κανόνες του Συστήματος Διαχείρισης και Ελέγχου. Στις 
περιπτώσεις που οι πιστοποιημένες δαπάνες και τα δε¬ 
δομένα υλοποίησης που απαιτούνται για τη χρηματοοι¬ 
κονομική διαχείριση, παρακολούθηση, τις επαληθεύσεις 
και την αξιολόγηση καταχωρούνται σε άλλο πληροφορι¬ 
ακό σύστημα εκτός του ΟΠΣ, διασφαλίζει τη σε ημερήσια 
βάση αξιόπιστη διαβίβαση των δεδομένων στο ΟΠΣ. 

Άρθρο 4 

Υποχρεώσεις του φορέα στον οποίο εκχωρούνται 
αρμοδιότητες διαχείρισης 

Οι αρμοδιότητες διαχείρισης που εκχωρούνται, ασκού¬ 
νται από τη Γενική Διεύθυνση Ιδιωτικών Επενδύσεων 
του ΥπΑΑΜΥΔ, σύμφωνα με το Σύστημα Διαχείρισης 
και Ελέγχου του εδαφίου (γ) της παρ. 1 του άρθρου 2 
του Ν. 3614/2007, όπως αυτό ισχύει, και την αρχή της 
χρηστής δημοσιονομικής διαχείρισης. 

Επιπροσθέτως των αρμοδιοτήτων που προσδιορίζο¬ 
νται στο άρθρο 3 της παρούσας, η Γενική Διεύθυνση 
Ιδιωτικών Επενδύσεων του ΥπΑΑΜΥΔ, αναλαμβάνει τις 
ακόλουθες υποχρεώσεις: 

1. Κοινοποιεί στη Διαχειριστική Αρχή ετήσιο πρόγραμ¬ 
μα ενεργειών και εξαμηνιαίες εκθέσεις προόδου και 
διαμορφώνει τεκμηριωμένες προτάσεις διορθωτικών ή/ 
και προληπτικών ενεργειών με στόχο την αποτελεσμα¬ 
τικότερη και αποδοτικότερη διαχείριση και υλοποίηση 
του Επιχειρησιακού Προγράμματος και ενημερώνει συ¬ 
στηματικά το ΟΠΣ με τα στοιχεία προόδου εκτέλεσης 
του Προγράμματος. 

2. Αποδέχεται τους προβλεπόμενους από το Σύστημα 
Διαχείρισης και Ελέγχου, ελέγχους και επιθεωρήσεις, 

καθώς και ελέγχους από άλλα αρμόδια ελεγκτικά όρ¬ 
γανα της Ελλάδας και της Ευρωπαϊκής Ένωσης και 
παρέχει σε αυτά τα αναγκαία στοιχεία για την απρό¬ 
σκοπτη διενέργεια αυτών. Αποδέχεται διοικητικές και 
επιτόπιες επιθεωρήσεις από τη Διαχειριστική Αρχή και 
παρέχει σε αυτή τα αναγκαία στοιχεία προκειμένου 
να επιβεβαιωθεί η κατά το δέοντα τρόπο άσκηση των 
καθηκόντων που του έχουν ανατεθεί. 

3. Συνεργάζεται με τη Διαχειριστική Αρχή, την Εθνική 
Αρχή Συντονισμού, Ειδική Υπηρεσία Θεσμικής Υποστή¬ 
ριξης για την εξειδίκευση εργαλείων και προτύπων που 
απαιτούνται για την άσκηση των αρμοδιοτήτων της. 

4. Διασφαλίζει -με την επιφύλαξη των κανόνων που 
διέπουν τις κρατικές ενισχύσεις δυνάμει του άρθρου 
87 της συνθήκης- ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

- διάστημα τριών ετών μετά το κλείσιμο του Επιχειρη¬ 
σιακού Προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

- διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 

τα ανωτέρω διαστήματα διακόπτονται είτε στην πε¬ 
ρίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

Επιπροσθέτως των ανωτέρω διασφαλίζει ότι τηρού¬ 
νται λεπτομερή μητρώα για κάθε καθεστώς ενισχύσε¬ 
ων επί δέκα έτη από την ημερομηνία κατά την οποία 
χορηγήθηκε η τελευταία ατομική ενίσχυση βάσει του 
εν λόγω καθεστώτος. Τα εν λόγω μητρώα περιέχουν 
όλες τις αναγκαίες πληροφορίες για να διαπιστωθεί αν 
πληρούνται οι προϋποθέσεις απαλλαγής που ορίζονται 
στους ισχύοντες Κανονισμούς περιλαμβανομένων των 
πληροφοριών για το καθεστώς των επιχειρήσεων των 
οποίων το δικαίωμα ενίσχυσης εξαρτάται από το κα¬ 
θεστώς τους ως Μ.Μ.Ε. 

5. Διαβιβάζει στην Εθνική Αρχή Συντονισμού τις ανα¬ 
γκαίες πληροφορίες για την παρακολούθηση της τήρη¬ 
σης των κανόνων σώρευσης των ενισχύσεων. 

6. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από το Σύστημα 
Διαχείρισης, τη Διαχειριστική Αρχή και με τις απαιτήσεις 
που ορίζονται στο άρθρο 5 του Καν.1828/2006 για τις 
κατηγορίες πράξεων που διαχειρίζεται. 

Αρθρο 5 

Υποχρεώσεις της Διαχειριστικής Αρχής του 
Επιχειρησιακού Προγράμματος 

1. Η Ειδική Υπηρεσία Διαχείρισης του Επιχειρησιακού 
Προγράμματος συντονίζει και εποπτεύει την άσκηση 
των αρμοδιοτήτων της Γενικής Διεύθυνσης Ιδιωτικών 
Επενδύσεων του ΥπΑΑΜΥΔ και έχει την τελική ευθύνη 
έναντι της Επιτροπής για τη διαχείριση του συνόλου 
του Επιχειρησιακού Προγράμματος σύμφωνα με τις 
απαιτήσεις του Συστήματος Διαχείρισης και Ελέγχου 
και την αρχή της χρηστής δημοσιονομικής διαχείρισης. 


2. Ενημερώνει έγκαιρα τη Γενική Διεύθυνση Ιδιωτικών 
Επενδύσεων του ΥπΑΑΜΥΔ για το Σύστημα Διαχείρι¬ 
σης και Ελέγχου και κάθε τροποποίηση αυτού και την 
υποστηρίζει στην ορθή εφαρμογή του. 

3. Παρακολουθεί την εκτέλεση των αρμοδιοτήτων 
της Γενικής Διεύθυνσης Ιδιωτικών Επενδύσεων του 
ΥπΑΑΜΥΔ, σε σχέση με τις δράσεις που εκχωρούνται, 
ώστε να βεβαιώνεται ότι αυτές εκτελούνται σύμφωνα 
με το Σύστημα Διαχείρισης και Ελέγχου και την αρχή 
της χρηστής δημοσιονομικής διαχείρισης. 

Στο πλαίσιο αυτό: 

3.1. Παρακολουθεί την ορθή και έγκαιρη ενημέρωση 
του ΟΠΣ από τη Γενική Διεύθυνση Ιδιωτικών Επενδύ¬ 
σεων του ΥπΑΑΜΥΔ, με τα απαραίτητα δεδομένα υλο¬ 
ποίησης που απαιτούνται για τη χρηματοοικονομική 
διαχείριση, την παρακολούθηση, τις επαληθεύσεις, την 
αξιολόγηση καθώς και τις λογιστικές εγγραφές για κάθε 
πράξη που διαχειρίζεται η Γ ενική Διεύθυνση Ιδιωτικών 
Επενδύσεων του ΥπΑΑΜΥΔ. 

3.2. Εξετάζει τις σχετικές αναφορές του ΟΠΣ, τα ετή¬ 
σια προγράμματα ενεργειών που υποβάλλει η Γ ενική 
Διεύθυνση Ιδιωτικών Επενδύσεων του ΥπΑΑΜΥΔ, και τις 
εξαμηνιαίες εκθέσεις προόδου τους και διαμορφώνει 
τεκμηριωμένες προτάσεις διορθωτικών ή/και προλη¬ 
πτικών ενεργειών, με στόχο την αποτελεσματικότερη 
και αποδοτικότερη διαχείριση και υλοποίηση του επι¬ 
χειρησιακού προγράμματος. 

3.3. Παρακολουθεί τα αποτελέσματα των ελέγχων και 
επιθεωρήσεων που διενεργούνται στη Γ ενική Διεύθυνση 
Ιδιωτικών Επενδύσεων του ΥπΑΑΜΥΔ από την Αρχή Ελέγ¬ 
χου και τα λοιπά εθνικά και ευρωπαϊκά ελεγκτικά όργανα. 

3.4. Εγκρίνει τη τροποποίηση της προβλεπόμενης στο 
συνημμένο πίνακα κατανομής κοινοτικής συνδρομής 
ανά κωδικό θεματικής προτεραιότητας μετά από πρό¬ 
ταση της Γενικής Διεύθυνσης Ιδιωτικών Επενδύσεων 
του ΥπΑΑΜΥΔ. 

3.5. Δύναται να πραγματοποιεί διοικητικές και επιτό¬ 
πιες επιθεωρήσεις στον Ενδιάμεσο Φορέα Διαχείρισης 
προκειμένου να επιβεβαιωθεί η άσκηση των αρμοδιοτή¬ 
των που του έχουν ανατεθεί με βάση το εφαρμοζόμενο 
Σύστημα Διαχείρισης και Ελέγχου και την αρχή της 
χρηστής δημοσιονομικής διαχείρισης. 

4. Διασφαλίζει ότι η Αρχή Πιστοποίησης λαμβάνει τις 
αναγκαίες πληροφορίες σχετικά με τις διαδικασίες και 
τις επαληθεύσεις για σκοπούς πιστοποίησης. 

Στο πλαίσιο αυτό εποπτεύει και συντονίζει πριν από 
κάθε αίτημα πληρωμής την πληρότητα των πληροφο¬ 
ριών που παρέχονται στην Αρχή Πιστοποίησης. 

Αρθρο 6 

Κατάργηση διατάξεων 

Από τη δημοσίευση της παρούσας καταργείται η με 
αρ. πρωτ. οικ. 118948/03.05.2012 «Εκχώρηση αρμοδιο¬ 
τήτων διαχείρισης για πράξεις κρατικών ενισχύσεων 
του Επιχειρησιακού Προγράμματος “Περιβάλλον και 
Αειφόρος Ανάπτυξη” στην Γ ενική Διεύθυνση Ιδιωτικών 
Επενδύσεων του Υπ.Α.Α.Ν.»», (ΦΕΚ 1472/τ.Β703.05.2012). 



ΠΑΡΑΡΤΗΜΑ I 

Χρηματοδοτικός Πίνακας Κατηγοριών Πράξεων του ΕΠ : ΠΕΡΙΒΑΛΛΟΝ ΚΑΙ ΑΕΙΦΟΡΟΣ ΑΝΑΠΤΥΞΗ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10611 


3 Μ ο 

ί£ Ι*» Η 

ω 5 χ 
3 Μ Έ 

ΟΧ & 
Ε Μ 3 
ο I ® 5 
> Ο. μ ΓΠ 
3θΐ“ 

§ £ 5 ζ 

.!§ § I 

8,5 * ο 

>< ί ω ο. 

< £ 
< X 


£8 


Η I 
χ 2 
θ ^ 
Ο α 
& < 

£ 2 

2 > 


£ £ 


2 

<5 


2 
Ο £ 
< 2 


Φ 5 
>- . 
ίϋ ιΛ 

3 ° 


ΓΟ 


δ χ 5 — 
ε^δ ίτ 

ς'Ρ Ο 


•3 5 


Η ισχύς της παρούσας ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Μαρτίου 2013 

ΟΙ ΥΠΟΥΡΓΟΙ 


ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 


ΑΝΑΠΛ. ΥΠ. ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 


ΣΤΑΥΡΟΣ ΚΑΛΑΦΑΤΗΣ 


Ημ/νια Έκδοσης:20.04.2011 

Αριθμ. Φ.80000/9196/751 (2) 

Καθορισμός αρμοδιοτήτων της Διεύθυνσης Αναπηρίας 
και Ιατρικής της Εργασίας του ΙΚΑ - ΕΤΑΜ. 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) της παραγράφου 3 του άρθρου 76 του Ν. 3996/2011 
«Αναμόρφωση του Σώματος Επιθεωρητών Εργασίας, 
ρυθμίσεις θεμάτων Κοινωνικής Ασφάλισης και άλλες 
διατάξεις» (ΦΕΚ Α' 170). 

β) του άρθρου 30 του Ν. 3863/2010 «Νέο Ασφαλιστικό 
Σύστημα και συναφείς διατάξεις, ρυθμίσεις στις εργα¬ 
σιακές σχέσεις» (ΦΕΚ Α' 115), όπως ισχύουν. 

γ) του Π.Δ/τος 266/1989 (ΦΕΚ Α'127) «Οργανισμός του 
Ιδρύματος Κοινωνικών Ασφαλίσεων ΙΚΑ», όπως τροπο¬ 
ποιήθηκε και ισχύει. 

δ) του Π.Δ/τος 65/2011 «Διάσπαση του Υπουργείου 
Εσωτερικών, Αποκέντρωσης και Ηλεκτρονικής Διακυ¬ 
βέρνησης στα Υπουργεία: α) Εσωτερικών και β) Διοικητι¬ 
κής Μεταρρύθμισης και Ηλεκτρονικής Διακυβέρνησης...» 
(ΦΕΚ Α' 147). 

ε) του άρθρου 15 του Π.Δ/τος 213/1992, όπως τρο¬ 
ποποιήθηκε με την περ. Β, παρ. 7 του άρθρου 23 
του Ν. 3232/2004 (ΦΕΚ Α' 48) και το άρθρο 32 του 
Ν. 3863/2010 (ΦΕΚ Α' 115) και ισχύει. 

2. Τη γνώμη του Διοικητικού Συμβουλίου του Ι.Κ.Α. - 
Ε.Τ.Α.Μ., όπως αυτή διαμορφώθηκε στην υπ’ αριθμ. 52/ 
Συν.10/29-3-2012 απόφασή του. 

3. Τη γνώμη του Συμβουλίου Κοινωνικής Ασφάλισης, 
που διατυπώθηκε στην 3η/22-1-2013 συνεδρίασή του. 

4. Το γεγονός ότι από τις διατάξεις της απόφασης 
αυτής δεν προκαλείται ετήσια οικονομική επιβάρυνση 
σε βάρος του προϋπολογισμού του ΙΚΑ-ΕΤΑΜ, αποφα¬ 
σίζουμε: 

ΑΡΘΡΟ ΜΟΝΟ 

Καθορίζουμε τις αρμοδιότητες των Τμημάτων της 
Διεύθυνσης Αναπηρίας και Ιατρικής της Εργασίας του 
ΙΚΑ-ΕΤΑΜ, ως εξής: 

ΔΙΕΥΘΥΝΣΗ ΑΝΑΠΗΡΙΑΣ ΚΑΙ ΙΑΤΡΙΚΗΣ ΤΗΣ ΕΡΓΑΣΙΑΣ 

α) Τμήμα Αναπηρίας 

1. Η δημιουργία και η τήρηση Εθνικού Μητρώου Ανα¬ 
πήρων. 

2. Η δημιουργία και η τήρηση Μητρώου Ειδικού Σώμα¬ 
τος Ιατρών Υγειονομικών Επιτροπών Αναπηρίας, σύμ¬ 
φωνα με τις κείμενες διατάξεις. 

3. Η μέριμνα για την ένταξη νέων ιατρών στο Ειδικό 
Σώμα, σύμφωνα με τις ανάγκες που διατυπώνονται από 
τα Τμήματα Προγραμματισμού. 

4. Η μέριμνα για την εκπαίδευση και διαρκή επιμόρ¬ 
φωση των ιατρών του Ειδικού Σώματος, καθώς και των 
γραμματέων των Υγειονομικών Επιτροπών Αναπηρίας. 

5. Η εισήγηση για τη σύσταση, οργάνωση, στελέχωση 
και λειτουργία των σημείων παροχής υπηρεσιών του 
Κέντρου Πιστοποίησης Αναπηρίας (ΚΕΠΑ). 

6. Η διατύπωση γενικών κανόνων λειτουργίας των 
Υγειονομικών Επιτροπών Αναπηρίας και των προδι¬ 
αγραφών της πιστοποίησης αναπηρίας, καθώς και η 
αντιμετώπιση των σχετικών προβλημάτων. 


7. Η μέριμνα για την ορθή τήρηση του Ενιαίου Πίνακα 
Προσδιορισμού Αναπηρίας, η αντιμετώπιση θεμάτων 
που ανακύπτουν κατά την εφαρμογή του και η υποβολή 
προτάσεων για την αναθεώρησή του, σύμφωνα με τις 
κείμενες διατάξεις. 

8. Η διαχείριση θεμάτων που ανάγονται στις τυχόν 
ιδιαιτερότητες της νομοθεσίας κάθε φορέα σχετικά με 
την αναπηρία. 

9. Η έκδοση εγκυκλίων οδηγιών, γενικών εγγράφων, 
καθώς και η παροχή διευκρινίσεων προς κάθε αρμόδια 
διοικητική και δικαστική αρχή σε θέματα αναπηρίας. 

10. Η διατύπωση απόψεων επί προσφυγών ασφαλισμέ¬ 
νων και μη κατά των οριστικοποιημένων γνωματεύσεων 
των Υ.Ε. 

11. Η διαμόρφωση των χρησιμοποιούμενων εντύπων 
(αιτήσεις - γνωματεύσεις κ.λπ.) σε ηλεκτρονική μορφή. 

12. Η διατύπωση όρων και διαδικασίας ηλεκτρονικού 
συστήματος διαχείρισης του συνόλου των εργασιών 
πιστοποίησης αναπηρίας. 

13. Η συλλογή και επεξεργασία στατιστικών και άλλων 
στοιχείων που αφορούν την πιστοποίηση αναπηρίας. 

β) Τμήματα Α και Β Προγραμματισμού Ειδικού Σώ¬ 
ματος 

1. Η καταγραφή, με βάση στατιστικά στοιχεία, του 
απαιτούμενου αριθμού ιατρών του Ειδικού Σώματος 
συνολικά και ανά ειδικότητα και η ενημέρωση του 
Τμήματος Αναπηρίας για την ένταξη νέων ιατρών στο 
Ειδικό Σώμα. 

2. Η συγκρότηση των τακτικών Υ.Ε. ανά σημείο παρο¬ 
χής υπηρεσιών ΚΕ.Π.Α. 

3. Η διατύπωση κανόνων και αντικειμενικών κριτηρίων 
ηλεκτρονικής επεξεργασίας των αιτημάτων πιστοποί¬ 
ησης αναπηρίας, με σκοπό την έκδοση με αυτοματο¬ 
ποιημένο τρόπο, των πινάκων των εξεταζομένων περι¬ 
πτώσεων ανά συνεδρίαση των Υ.Ε. 

4. Η συλλογή, τήρηση και αξιοποίηση στατιστικών 
στοιχείων των Υ.Ε. 

5. Η μέριμνα για τη γραμματειακή υποστήριξη των Υ.Ε 
και για την τήρηση του Κανονισμού Λειτουργίας τους. 

6. Η κατάρτιση μηνιαίων καταστάσεων αμοιβής ιατρών 
Υ.Ε. και διοικητικού προσωπικού που δικαιούται ειδικής 
αποζημίωσης. 

7. Η συγκρότηση Επιτροπής Δειγματοληπτικού Ελέγ¬ 
χου Γνωματεύσεων Υ.Ε. 

8. Η κατάρτιση εισηγήσεων γνωμοδοτικού χαρακτήρα 
προς τα αρμόδια διοικητικά όργανα για την άσκηση 
προσφυγών στις Β/θμιες Υγειονομικές Επιτροπές. 

9. Η παροχή εγγράφων διευκρινήσεων επί αιτημάτων 
φορέων για αποσαφήνιση-συμπλήρωση γνωμοδοτήσεων 
Υ.Ε., όπου αυτό απαιτείται. 

γ) Τμήμα Ιατρικής της Εργασίας 

1. Η μελέτη των αιτίων και η εισήγηση αρμοδίως για 
τη λήψη μέτρων κατά του επαγγελματικού κινδύνου για 
την προστασία των εργαζομένων. 

2. Η μέριμνα για το διαχωρισμό των πόρων που απαι¬ 
τούνται για την επιδότηση της αναπηρίας. 

3. Η καταγραφή των επαγγελματικών ασθενειών και 
των εργατικών ατυχημάτων και η καταχώρισή τους σε 
Μητρώο Επαγγελματικής Αναπηρίας. 

4. Η μελέτη και η μέριμνα για την ενδυνάμωση των 
διαδικασιών πρόληψης επαγγελματικών ασθενειών και 
των εργατικών ατυχημάτων. 

5. Η δημιουργία και η τήρηση Μητρώου Αναπήρων λόγω 
επαγγελματικής ασθένειας ή εργατικού ατυχήματος. 

δ) Τμήμα Αποκατάστασης 

1. Η μέριμνα και ο προγραμματισμός για την επαγγελ¬ 
ματική αποκατάσταση των πιστοποιημένων αναπήρων. 

2. Η συνεργασία με κρατικούς και ιδιωτικούς φορείς 
σε θέματα επαγγελματικής αποκατάστασης των ανα¬ 
πήρων. 

3. Η τήρηση και η επεξεργασία στατιστικών και άλλων 
στοιχείων, που αφορούν τα αντικείμενα του Τμήματος. 

4. Η γραμματειακή υποστήριξη της Διεύθυνσης, η 
διακίνηση της αλληλογραφίας, η τήρηση αρχείου, η 
τήρηση του πρωτοκόλλου, η εκτέλεση των εργασιών 
διεκπεραίωσης εγγράφων, η βεβαίωση του γνησίου της 
υπογραφής και η επικύρωση φωτοαντιγράφων. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2013 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΑΙ ΠΡΟΝΟΙΑΣ 

ΑΝΤΩΝΙΟΣ ΜΑΝΙΤΑΚΗΣ ΙΩΑΝΝΗΣ ΒΡΟΥΤΣΗΣ 
-♦- 

Αριθμ. απόφ. 238/2013 (3) 

Καθιέρωση υπερωριακής εργασίας 
υπαλλήλων Δήμου Μεγαλόπολης. 

Ο ΔΗΜΑΡΧΟΣ ΜΕΓΑΛΟΠΟΛΗΣ 

Έχοντας υπόψη: 

1. Τις διατάξεις της παρ. 1 του άρθρου 58 του Ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

2. Τις διατάξεις των παρ. 2 και 3 του άρθρου 48 του 
Ν. 3584/07 «Κύρωση του Κώδικα Κατάστασης Δημοτικών 
και Κοινοτικών Υπαλλήλων». 

3. Τις διατάξεις του άρθρου 20 του Ν. 4024/2011 «Συ- 
νταξιοδοτικές Ρυθμίσεις, Ενιαίο Μισθολόγιο - Βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015». 

4. Τις διατάξεις της παρ. 10 του άρθρου 12 του 
Ν. 2503/97 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

5. Την υπ’ αριθ. οικ. 2/78400/0022/14.11.2011 Εγκύκλιο 
του Υπουργείου Οικονομικών, «Παροχή οδηγιών για την 
εφαρμογή των διατάξεων του Δεύτερου Κεφαλαίου του 
Ν. 4024/2011 (ΦΕΚ 226/Α') “Συνταξιοδοτικές ρυθμίσεις, 
ενιαίο μισθολόγιο - βαθμολόγιο εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015». 

6. Το γεγονός ότι απαιτείται το προσωπικό του Δήμου 
να απασχοληθεί υπερωριακά και πέραν του κανονικού 
ωραρίου εργασίας για την αντιμετώπιση εποχικών, 
εκτάκτων ή επειγουσών υπηρεσιακών αναγκών. 

7. Τον αριθμό των υπηρετούντων υπαλλήλων μονίμων 
και ΙΔΑΧ του Δήμου κατά κλάδο ειδικότητα όπως πα¬ 
ρουσιάζονται στο αποφασιστικό της παρούσης. 


8. Το γεγονός ότι κατά τη διάρκεια του έτους, ενδει¬ 
κτικά, οι παρακάτω εποχικές, έκτακτες ή επείγουσες 
ανάγκες: 

- Η διοργάνωση πολιτιστικών, ψυχαγωγικών, κοινωνι¬ 
κών κ.λπ. εκδηλώσεων. 

- Η αποκομιδή απορριμμάτων. 

- Η αντιμετώπιση προβλημάτων που δημιουργούνται 
από ακραία φαινόμενα, θεομηνίες κ.λπ. φυσικές κατα¬ 
στροφές. 

- Επιδόσεις προσκλήσεων για συνεδρίαση Δημοτικού 
Συμβουλίου και Οικονομικής Επιτροπής και διαφόρων 
εγγράφων του Δήμου. 

- Τέλεση πολιτικών γάμων, σύνταξη ληξιαρχικών πρά¬ 
ξεων και έκδοσης αδειών ταφής. 

- Τήρηση πρακτικών συνεδριάσεων του Δημοτικού 
Συμβουλίου, Οικονομικής Επιτροπής. 

- Αμεση επισκευή, συντήρηση και αποκατάσταση των 
βλαβών στα δίκτυα ύδρευσης, αποχέτευσης και αντλι¬ 
οστασίων του Δήμου. 

9. Από την απόφαση αυτή προκαλείται δαπάνη συνο¬ 
λικού ποσού 11.300,00 €, η οποία θα βαρύνει τους πα¬ 
ρακάτω Κ.Α. Εξόδων του Προϋπολογισμού έτους 2013: 

- ΚΑΕ:10-6012.001: 3.800,00€, Αμοιβή Ληξιάρχου. 

- ΚΑΕ: 10-6012.002:1.500,00 €, Αμοιβή Πρακτικογράφου. 

- ΚΑΕ: 10-6012.003: 6.000,00€, Υπερωρίες μονίμων 
υπαλλήλων. 

10. Η ανωτέρω δαπάνη θα αντιμετωπισθεί από πιστώ¬ 
σεις του προϋπολογισμού του Δήμου οικονομικού έτους 
2013, αποφασίζουμε: 

1. Καθιερώνουμε έως 31-12-2013, υπερωριακή απασχό¬ 
ληση με αμοιβή, με τις προϋποθέσεις που ορίζουν οι 
διατάξεις του άρθρου 20 του Ν. 4024/2011 για το παρα¬ 
κάτω προσωπικό του Δήμου: 

Α. 


ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Α/Α 

ΚΛΑΔΟΣ/ΕΙΔΙΚΟΤΗΤ Α 

ΑΡΙΘΜΟΣ 

ΥΠΑΛΛΗΛΩΝ 

1 

ΠΕ ΔΙΟΙΚΗΤΙΚΟΥ/ 

ΟΙΚΟΝΟΜΙΚΟΥ 

1 

2 

ΠΕ ΠΟΛΙΤΙΚΩΝ ΜΗΧΑΝΙΚΩΝ 

2 

3 

ΤΕ ΠΟΛΙΤΙΚΩΝ ΕΡΓΩΝ 
ΥΠΟΔΟΜΗΣ 

1 

4 

ΤΕ ΔΙΟΙΚΗΤΙΚΟΥ / ΛΟΓΙΣΤΙΚΟΥ 

2 

5 

ΤΕ ΗΛΕΚΤΡΟΝΙΚΟΣ 

ΜΗΧΑΝΙΚΟΣ 

1 

6 

ΠΕ ΓΕΩΠΟΝΩΝ 

3 

7 

ΔΕ ΔΙΟΙΚΗΤΙΚΟΥ 

10 

8 

ΔΕ ΟΔΗΓΩΝ 

3 

9 

ΔΕ ΤΕΧΝΙΤΩΝ ΥΔΡΑΥΛΙΚΩΝ 

2 

10 

ΔΕ ΗΛΕΚΤΡΟΛΟΓΩΝ 

1 

11 

ΔΕ ΧΕΙΡΙΣΤΩΝ 

4 

12 

ΥΕ ΕΡΓΑΤΩΝ ΥΔΡΕΥΣΗΣ - 
ΑΠΟΧΕΤΕΥΣΗΣ /ΓΕΝΙΚΩΝ 
ΚΑΘΗΚΟΝΤ ΩΝ/ΚΑΘΑΡΙΟΤΗΤ ΑΣ 

9 

Β. 


ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 

ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Α/Α 

ΚΛΑΔΟΣ/ΕΙΔΙΚΟΤΗΤ Α 

ΑΡΙΘΜΟΣ 

ΥΠΑΛΛΗΛΩΝ 

1 

ΔΕ ΧΕΙΡΙΣΤΩΝ 

1 

2 

ΔΕ ΟΔΗΓΩΝ 

4 

3 

ΥΕ ΕΡΓΑΤΩΝ ΚΑΘΑΡΙΟΤΗΤΑΣ / 
ΥΔΡΕΥΣΗΣ - ΑΠΟΧΕΤΕΥΣΗΣ 

8 


2. Οι ώρες υπερωριακής εργασίας δεν μπορεί να υπερ¬ 
βαίνουν τις είκοσι (20) ανά υπάλληλο μηνιαίως. 


3. Η κατανομή των ωρών απασχόλησης του προσω¬ 
πικού θα γίνεται κάθε φορά, με απόφαση Δημάρχου 
ανάλογα με τις ανάγκες της υπηρεσίας. 

4. Η προκύπτουσα σχετική δαπάνη δε δύναται να 
υπερβαίνει κατά μήνα το ένα δωδέκατο (1/12) των εγ¬ 
γεγραμμένων πιστώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεγαλόπολη, 27 Ιανουάριου 2013 
Ο Δήμαρχος 

ΠΑΝΑΓΙΩΤΗΣ Γ. ΜΠΟΥΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 



















